stanford-oval/wikipedia huggingface dataset:
Francesco Alberoni
Teoksia

| --- | --- |
 L'elite senza potere (1963)  Statu Nascenti (1968)  Classi e generazioni (1970)  Italia in trasformazione (1976)  Movimento e istituzione (1977)  Innamoramento e amore (1979, suom. Rakastuminen, 1984)  Le ragioni del bene e del male (1981)  L'albero della vita (1982)  L'amicizia (1984, suom. Ystävyys, 1989)  L'erotismo (1986, suom. Erotiikka, 1988)  I giovani verso il Duemila (1986)  Pubblico & privato (1987)  L'altruismo e la morale (1989, suom. Hyvä ja paha, 1990) :  Genesi (1989)  Gli invidiosi (1991, suom. Kateus, 1993)  Il volo nuziale (1992, suom. Häälento, 1995)  Valori (1993)  L'ottimismo (1994)  Ti amo (1996)  Il primo amore (1997)  Abbiate coraggio (1998)  Le sorgenti dei sogni (2000)  La speranza (2001)  L'arte del commando (2002)  Il mistero dell'innamoramento (2003)  Sesso e amore (2005)
Aiheesta muualla

Kuvia tai muita tiedostoja aiheesta Francesco Alberoni Wikimedia Commonsissa
DisneyToon Studios

Rakennus Glendalessa Kaliforniassa, jossa studion tilat sijaitsivat.
DisneyToon Studios oli Walt Disney Animation Studiosiin kuulunut yhdysvaltalainen animaatiostudio. Se tuotti lähinnä sellaisia elokuvia, jotka olivat jatkoa jollekin aiemmalle elokuvalle tai julkaistiin suoraan videolla. Studio aloitti vuonna 1988 ja sen sulkemisesta ilmoitettiin vuonna 2018, kun yhtiö alkoi uudelleenjärjestellä animaatiotuotantoaan. Jotkin elokuvat olivat myös teatterilevityksessä, kuten vuonna 2014 julkaistu Lentsikat 2: Pelastajat. Viime vuosinaan yhtiö oli keskittynyt keijuihin liittyviin elokuviin, joista ensimmäinen oli Helinä-keiju vuonna 2008.
Aiheesta muualla

Studion elokuvat IMDb-sivustolla (englanniksi)
Delicatessen – herkuttelijoiden yö

| Delicatessen – herkuttelijoiden yö> Delicatessen |
| --- | --- |
 Alkuperäinen juliste
Ohjaaja:  Marc Caro Jean-Pierre Jeunet
Käsikirjoittaja:  Gilles Adrien Marc Caro Jean-Pierre Jeunet
Tuottaja:  Claudie Ossard
Säveltäjä:  Carlos D’Alessio
Kuvaaja:  Darius Khondji
Leikkaaja:  Hervé Schneid
Tuotantosuunnittelija:  Marc Caro Miljen Kreka Kljakovic Jean Rabasse
Pukusuunnittelija:  Valérie Pozzo di Borgo
Lavastaja:  Miljen Kreka Kljakovi
Pääosat:  Pascal Benezech Dominique Pinon Marie-Laure Dougnac Jean-Claude Dreyfus Karin Viard
Valmistustiedot
Valmistusmaa:   Ranska
Tuotantoyhtiö:  Hachette Première et Compangie U.G.C. - Union Générale Cinématographique Constellation Productions
Levittäjä:  Mokép Fandango at Home (käännä suomeksi)
Ensi-ilta:   17. huhtikuuta 1991   3. syyskuuta 1993
Kesto:  99 minuuttia
Alkuperäiskieli:  ranska
Budjetti:  3,8 miljoonaa €
Tuotto:  13 760 640 €
Aiheesta muualla
IMDb 
Elonet
AllMovie
Infobox OKNimi-testi OK: 
Delicatessen – herkuttelijoiden yö (ransk. Delicatessen) on vuonna 1991 ensi-iltansa saanut Jean-Pierre Jeunet’n ja Marc Caron ohjaama ranskalainen elokuva, jonka lajityyppi on musta komedia. Jeunet’n ja Caron ohella elokuvaa oli käsikirjoittamassa Gilles Adrien. Elokuvan miespääosaa näyttelee Dominique Pinon ja naispääosaa Marie-Laure Dougnac. Elokuvan näyttelijäkaartiin lukeutuu lisäksi muun muassa Karin Viard.
Elokuvan tapahtumat sijoittuvat kerrostaloon post-apokalyptisessä Ranskassa. Kuvattu aikakausi jää elokuvassa epäselväksi. Tarina keskittyy talon asukkaisiin ja heidän selviytymistaisteluunsa. Teurastaja ja talon vuokranantaja Clapet (Jean-Claude Dreyfus) on joukon johtaja. Päähenkilö Louisonista tulee talon asukas ja huoltomies.
Elokuva rakentuu pitkälti hahmojen varaan keskittyen kuvaamaan asukkaiden erityispiirteitä ja heidän välisiä suhteitaan. Elokuva on Jeunet’n seuraavan ohjaustyön Kadonneiden lasten kaupungin (1995) tavoin kunnianosoitus Terry Gilliamille.
Elokuva sai Suomessa ensi-iltansa vuonna 1993.
Juoni

Delicatessen – herkuttelijoiden yön tarina sijoittuu ränsistyneeseen kerrostaloon post-apokalyptisessa Ranskassa. Talon alakerrassa on leikkeleliike, jota pitää myös vuokranantajana toimiva Clapet (Jean-Claude Dreyfus). Hän hakee lehti-ilmoituksella huoltomiestä taloon. Clapet’n tarkoituksena on houkutella taloon jälleen uusi uhri hänen teurastettavakseen. Hän on jo aiemmin myynyt edellisestä huoltomiehestä saamansa lihan talon asukkaiden syötäväksi. Vähiin käynyt ruoka on arvossaan, joten asukkaat käyttävät maksuvälineenään maissinjyviä.
Edellisen huoltomiehen tultua syödyksi työpaikkaa hakee aiemmin klovnina työskennellyt Louison (Dominique Pinon). Louisonista tulee talon uusi huoltomies. Huoltotöidensä ohessa hän ystävystyy Clapet’n tyttären, Julien (Marie-Laure Dougnac) kanssa. Heidän suhteensa syvenee hiljalleen romanssiksi. Tietoisena isänsä tarkoitusperistä ja Louisonia uhkaavasta kuolemasta Julie laskeutuu viemäreihin ottaakseen yhteyttä Troglodisteihin, kasvissyöjistä koostuvaan vastarintaliikkeeseen. Julie saa Troglodistit yrittämään Louisonin pelastamista.
Elokuvan lopussa muut talon asukkaat tunkeutuvat Louisonin asuntoon aikomuksenaan murhata hänet. Ennen kuin asukkaat pääsevät sisään Louison keksii täyttää kylpyhuoneensa ääriään myöten vedellä. Lopulta tunkeilijat avaavat kylpyhuoneen oven ja tulviva vesi pysäyttää heidät hetkeksi. Seuraavaksi Troglodistit pelastavat Julien. Clapet yrittää vielä surmata Louisonin viskaamalla häntä australialaisella heittoaseella. Bumerangin kaltainen esine osuu lopulta Clapet’ta itseään päähän ja hän kuolee. Tämän jälkeen seuraa loppukohtaus, jossa Julie ja Louison musisoivat yhdessä talon katolla: Julie soittaa selloa ja Louison sahaa.
Rooleissa

| 0 | 1 | 2 |
| --- | --- | --- |
|  Dominique Pinon  | … |  Louison   |
|  Marie-Laure Dougnac  | … |  Julie Clapet   |
|  Jean-Claude Dreyfus  | … |  Clapet   |
|  Karin Viard  | … |  Mademoiselle Plusse   |
|  Ticky Holgado  | … |  Marcel Tapioca   |
|  Edith Ker  | … |  Isoäiti   |
|  Rufus  | … |  Robert Kube   |
|  Jacques Mathou  | … |  Roger   |
|  Howard Vernon  | … |  Sammakkomies   |
|  Marc Caro  | … |  Fox   |
Arvostelut

Rotten Tomatoes -sivustolla Delicatessen – herkuttelijoiden yötä käsittelevät arvostelut ovat 88-prosenttisesti positiivisia.
Palkinnot ja ehdokkuudet

Delicatessen – herkuttelijoiden yö on voittanut monia merkittäviä eurooppalaisia elokuva-alan palkintoja ja ollut useasti ehdolla palkinnoille. Elokuva on saanut César-palkinnon seuraavissa kategorioissa: paras leikkaus, paras esikoistyö, paras tuotannonsuunnittelu ja paras käsikirjoitus. European Film Awardsissa palkittiin lavastaja Miljen Kreka Kljakovi ja puvustaja Valérie Pozzo di Borgo parhaasta tuotannonsuunnittelusta. Fantasportossa elokuva sai yleisöraadin palkinnon. Sitgesin elokuvajuhlilla pääosan esittäjä Dominique Pinon palkittiin parhaana miesnäyttelijänä, ohjaajat saivat parhaan ohjaajan palkinnon sekä Associació Catalana de Crítics i Escriptors Cinematogràficsin (ACCEC) myöntämän palkinnon ja säveltäjä Carlos D’Alessio palkittiin soundtrackistä. Tokion kansainvälisillä elokuvajuhlilla ohjaajat palkittiin Gold Awardilla. Elokuva on ollut ehdolla muun muassa BAFTAn saajaksi.
D’Mile

| D’Mile> Henkilötiedot |
| --- | --- |
Koko nimi:  Dernst Emile II
Syntynyt: Brooklyn, New York, Yhdysvallat
Ammatti:  tuottaja ja säveltäjä
Muusikko
Taiteilijanimi:  D’Mile
Tyylilajit:  R&B, pop, hip hop
Aiheesta muualla
Kotisivut
  [ Muokkaa Wikidatassa ] [ ohje ]  
D’Mile, oikealta nimeltään Dernst Emile II, on yhdysvaltalainen tuottaja ja säveltäjä. Hän on työskennellyt muun muassa Janet Jacksonin, Justin Bieberin, Rihannan ja Ty Dolla Signin kanssa näiden kappaleilla. Hän on tuottanut myös Bruno Marsin ja Anderson .Paakin muodostaman Silk Sonicin esikoisalbumin An Evening with Silk Sonic, joka julkaistaan marraskuussa 2021.
Emile on voittanut sekä Grammy- että Oscar-palkinnon. Hän on työskennellyt yhdysvaltalaismuusikko H.E.R.:n kanssa tämän kappaleella ”I Can’t Breathe”, joka palkittiin vuoden laulun Grammy-palkinnolla, ja kappaleella ”Fight for You”, joka voitti parhaan laulun Oscar-palkinnon. Hän on tuottanut myös yhdysvaltalaisen Billboard Hot 100 -singlelistan kärkeen nousseen Silk Sonicin esikoissinglen ”Leave the Door Open”.
Emile on syntyperältään amerikanhaitilainen. Hänen vanhempansa ovat haitilaiset muusikot Yanick Etienne ja Dernst Emile Sr.
Tuotantoa > Studioalbumit

An Evening with Silk Sonic (Silk Sonic, 2021)
Tuotantoa > Singlet

”I Can’t Breathe” (H.E.R., 2020)
”Fight for You” (H.E.R., elokuvasta Judas and the Black Messiah, 2021)
”Leave the Door Open” (Silk Sonic, 2021)
Aiheesta muualla

Kotisivut
Esittävä opetus

Esittävä opetus käsittää useita erilaisia opetusmenetelmiä, joissa opettaja on yleensä pääroolissa ja esiintyjänä. Esittävään opetukseen on tarkoituksenmukaista yhdistää eri oppimismenetelmiä.
Menetelmät

Esittävässä opetuksessa voidaan käyttää opetusmenetelminä
demonstraatiota eli havaintoesitystä,
vierailuja,
ekskursioita,
luentoa,
aktivoivaa luentoa ja
opetuskeskustelua.
Esittävä opetus soveltuu sekä suurelle että pienelle opetusryhmälle. Esittävä opetus sopii erityisesti silloin, kun opiskelijoille opetetaan uutta tietoa Käytännössä tällainen opetusmenetelmä sopii hyvin esimerkiksi uuden teorian opettamiseen. Menetelmän puutteena on se, ettei se ohjaa opiskelijoita soveltamaan asioita. Opettajalla on suuri merkitys tiedon rakentajana ja välittäjänä. Opettajan tehtävänä on motivoida opiskelijoita. Tällöin he vastaanottavat ja omaksuvat uutta tietoa parhaiten.
Esittävässä opetuksessa on tärkeää esityksen johdonmukaisuus ja rytmittäminen. Opiskelijoiden erilaisuus on otettava huomioon, ja opettajan tulee seurata opiskelijoiden mukana pysymistä. Tukimateriaali on opiskelijoiden oppimiselle tärkeää. Sen lisäksi, että opiskelijat seuraavat opetusta, heillä tulee olla materiaalia, johon he voivat perehtyä. Tehokas esitys sisältää erilaisia elementtejä. Esittävä opetus voidaan toteuttaa myös etä- tai verkko-opetuksena. Esitys voidaan siirtää reaaliaikaisesti käyttäen tietoverkkoja tai tietoliikenneyhteyksiä vaikka toiselle puolelle maapalloa tai suurelle määrälle oppijoita. Esitys voidaan myös tallentaa ja jakaa tietoverkon välityksellä oppijoille. Tallennetussa esityksessä vuorovaikutus oppijan ja opettajan tai oppijoiden välillä voidaan toteuttaa käyttämällä verkko-oppimisalustaa.
Menetelmät > Aktivoiva luento

Vuorisen mukaan aktivoiva luento tarkoittaa luentoa, esitelmää, puhetta tai alustusta, jota havainnollistetaan erilaisin keinoin. Luento-opetuksessa opiskelijat voivat osallistua mm. esittämällä kysymyksiä joko oma-aloitteisesti tai opettaja voi jakaa kysymysvuoroja. Luennon tarkoitus ei ole olla opettajan monologi vaan vuorovaikutteinen tilanne, johon myös opiskelijat osallistuvat. Toisinaan kysymykset ja keskustelu voidaan ohjata luennon loppuun. Luento-opetuksessa suunnittelulla ja valmistelulla on tärkeä rooli. Opettajan tulee tuottaa luennolle sisältö sekä sen lisäksi opetukselliset tavoitteet. Luennon alussa on hyvä selvittää opiskelijoiden aikaisemman tiedon taso.
Menetelmät > Demonstraatio eli havaintoesitys

Demonstraation eli havaintoesityksen periaatteena on se, että opettaja esittää oppijalle työtehtävän tai -suorituksen, jota oppija sitten jäljittelee. Usein opettaja ammattilaisena hallitsee opittavan taidon vaivattomasti. Ongelmaksi voi tulla se, että oppijat eivät osaa vaativaa suoritusta, jolloin heidän rohkeutensa yrittää suoritusta voi heiketä. Ratkaisuna tähän voi olla se, että opettaja jakaa monta vaihetta sisältävän suorituksen osiin, jotka hän demonstroi vaihe vaiheelta. Oppimista voi edistää myös hitaasti tehty suoritus, että oppijat pysyvät mukaan. Apuvälineinä havaintoesityksessä voidaan käyttää kuvia, esineitä, videoita, karttoja sekä teknisiä välineitä. Havainnollistaminen auttaa konkretisoimaan opittavaa, vastaanottamaan, ymmärtämään, jäsentämään ja muistamaan, luomaan virikkeisyyttä, herättämään ja pitämään yllä mielenkiintoa.
Menetelmät > Opetuskeskustelu

Opetuskeskustelussa ovat mukana opiskelijat ja opettaja, joka toimii enemmän keskustelun johdattajana kuin aktiivisena keskustelijana. Opetuskeskustelussa pyritään yhteiseen ymmärrykseen opittavasta asiasta. Toisinaan se voi olla vain yhdessä pohtimista tavoitteena olevan oppimistuloksen saavuttamiseksi. Jotta opetuskeskustelusta olisi osallistujille hyötyä, heillä olisi hyvä olla jonkin verran kokemusta tai tietoa keskusteltavasta aiheesta. Opettaja voi pitää keskustelun alkuun alustuksen tai esittää videon, jonka avulla ryhmä pääsee alkuun keskustelussa. Opetuskeskustelussa on neljä vaihetta: ensimmäisessä vaiheessa orientoidutaan aiheeseen, toisessa vaiheessa selvitellään tilannetta eli tutkitaan aihetta, kolmannessa vaiheessa jäsennetään eli ymmärretään käsiteltyjä aiheita ja viimeisessä vaiheessa tehdään yhteenveto esille tulleista asioista.
Aiheesta muualla

HAMK:n ammatillisen opettajakorkeakoulun opiskelijat soveltavat opetuskeskustelua ammatilliseen opetukseen (Youtube)
HAMK:n ammatillisen opettajakorkeakoulun opiskelijat soveltavat demonstraatiota opetukseen (Youtube)
HAMK:n ammatillisen opettajakorkeakoulun opiskelijat soveltavat aktivoivaa luentoa opetukseen (Youtube)
Dissosiaatio (kemia)

Dissosiaatio on molekyylin hajoaminen kahdeksi tai useammaksi molekyyliksi tai atomiksi. Esimerkiksi vetymolekyyli H2 dissosioituu kahdeksi vetyatomiksi H ja H noin 1800 asteen lämpötilassa. Kun vetykaasua kuumennetaan edelleen, se ionisoituu noin 10 000 kelvinin lämpötilassa. Assosiaatio ja jälleenyhtyminen ovat dissosiaation vastakohtia.
Dissosiaatiovakio

Palautuville dissosiaatioille kemiallisessa tasapainossa
dissosiaatiovakio kd on dissosioituiden suhde dissosioitumattomiin yhdisteisiin:
Dan Haggerty

| Dan Haggerty |
| --- | --- |
 Dan Haggerty vuonna 1978.
Henkilötiedot
Koko nimi:  Gene Jajonski
Syntynyt: 19. marraskuuta 1941 Pound, Wisconsin, Yhdysvallat
Kuollut: 15. tammikuuta 2016 (74 vuotta) San Fernando Valley, Kalifornia, Yhdysvallat
Ammatti:  näyttelijä
Puoliso:  Diane Rooker (1959–1984)   Samantha (1984–2008)
Näyttelijä
Aktiivisena:  1959–2016
Merkittävät roolit:  Grizzly Adams (The Life and Times of Grizzly Adams)
Palkinnot
 Hollywood Walk of Fame (1994) 
Aiheesta muualla
IMDb 
Elonet
AllMovie
Dan Haggerty (syntyjään Gene Jajonski; 19. marraskuuta 1941 Pound, Wisconsin – 15. tammikuuta 2016 San Fernando Valley, Kalifornia) oli yhdysvaltalainen näyttelijä, joka tunnettiin erityisesti roolistaan elokuvassa ja televisiosarjassa The Life and Times of Grizzly Adams.
Elämä

Haggerty aloitti uransa sijaisnäyttelijänä ja eläintenkouluttajana, ja lisäksi hän näytteli pienissä rooleissa sekä hoiti elokuvassa Easy Rider – matkalla käytettyjä moottoripyöriä. Kuuluisuuteen Haggerty nousi roolistaan vuoden 1974 pienen budjetin independent-elokuvassa The Life and Times of Grizzly Adams. Elokuva perustui vuonna 1972 ilmestyneeseen romaaniin ja kertoi miehestä, joka karkasi erämaahan jouduttuaan syyttömänä syytetyksi murhasta ja joka ystävystyy matkallaan orvon karhunpennun kanssa. Elokuva oli menestys, ja sitä seurasi NBC:n televisiosarja, jonka pääosassa Haggerty jatkoi molempien tuotantokausien ajan, 1977–1978.
Vuonna 1982 Haggerty esiintyi vielä samassa roolissa televisioelokuvassa The Capture of Grizzly Adams. Tämän jälkeen hänen urakehityksensä pysähtyi, kun hän jäi kiinni kokaiinin hallussapidosta. Vapauduttuaan 90 päivän vankilatuomiostaan Haggerty esiintyi enää lähinnä suoraan videolle menneissä kauhuelokuvissa. Vuonna 1989 hän tuotti kauhuelokuvan Elves, jonka pääosassa hän myös esiintyi. Vuonna 1991 hän avasi oman ravintolansa, Haggerty’s Bistron, Studio Cityssä ja alkoi markkinoida omaa grillikastikettaan. Haggerty esiintyi 1990- ja 2000-luvuilla muutamissa elokuvissa. Haggerty sai televisioansioistaan tähden Hollywood Walk of Famelle vuonna 1994.
Haggerty oli kahdesti naimisissa. Hän nai Diane Rookerin vuonna 1959, ja he erosivat vuonna 1984. Pari sai kaksi lasta. Toisen vaimonsa, Samanthan, kanssa hän meni naimisiin vuonna 1984. Samantha kuoli moottoripyöräonnettomuudessa vuonna 2008. Heillä oli yksi lapsi.
Haggerty kuoli 74-vuotiaana kotonaan Kalifornian San Fernando Valleyssa 15. tammikuuta 2016. Hän oli sairastanut syöpää.
Aiheesta muualla

Dan Haggerty Internet Movie Databasessa. (englanniksi)
Dan Haggerty Elonetissä.
Eremitaašin vapaaehtoispalvelu

Eremitaašin vapaaehtoispalvelu on Eremitaašin museossa, Pietarissa, Venäjällä, toimiva vapaaehtoisorganisaatio, jonka jäsenet osallistuvat maailmankuulun museon toimintaan. Vapaaehtoiset auttavat museohenkilökuntaa sekä ulkoisissa että sisäisissä aktiviteeteissa, ja vapaaehtoispalvelu toimii linkkinä museohenkilökunnan ja yleisön välillä. Vapaaehtoiset voivat kehitellä itselleen museoon liittyviä projekteja, jotka vastaavat heidän omia kiinnostuksenkohteitaan ja tavoitteitaan.
Missio

Eremitaašin vapaaehtoispalvelun päätehtävä on tutustuttaa nuoria vapaaehtoisia kansainväliseen kulttuuriperintöön antamalla heille mahdollisuus tutustua Eremitaašin laajoihin kansainvälisiin taidekokoelmiin. Vapaaehtoispalvelun tavoitteena on auttaa nuoria sukupolvia ymmärtämään ja sisäistämään perinteiden ja niiden säilyttämisen tärkeys. Vapaaehtoiset ottavat osaa projekteihin, joista monet ovat suorassa yhteydessä museon aktiviteetteihin. [lähde? ]
Historia

Vapaaehtoispalvelu aloitti toimintansa vuonna 2003, ennen Pietarin 300-vuotisjuhlia, jolloin Mihail Kožuhovski ehdotti Eremitaašin johdolle vapaaehtoispalvelun luomista 300-vuotisjuhlien järjestämisen helpottamiseksi. Vapaaehtoispalvelun aloittamista varten etsittiin henkilöitä, joilla oli kokemusta opetuksellisten ohjelmien järjestämisestä ja jotka olivat kiinnostuneita osallistumaan projektiin. Eremitaašiin valittiin 300-vuotisjuhlia varten 150 vapaaehtoista, jotka aloittivat työskentelyn museossa 23 toukokuuta 2003.  Kožuhovski valittiin vapaaehtoispalvelun johtajaksi sen luomisen yhteydessä. Vapaaehtoispalvelu on alusta lähtien luonut projekteja yhteistyössä Eremitaašin eri osastojen kanssa, joiden kautta vapaaehtoiset pääsevät osaksi museohenkilökuntaa.
Vapaaehtoiset

Eremitaašin vapaaehtoisohjelma uusiutuu koko ajan vaihtuvien vapaaehtoisten tahdissa. Nuoret ja vanhat opiskelijat ja työntekijät toimivat yhteistyössä Eremitaašin aktiviteettien parantamiseksi. Tällä hetkellä mukana olevat vapaaehtoiset tulevat kaikkialta maailmasta, muun muassa Venäjältä, Ranskasta, Suomesta, Itävallasta, Yhdysvalloista, Italiasta, Saksasta ja Alankomaista. Vapaaehtoiset osallistuvat ohjelmaan omien aikataulujensa ja taitojensa mukaan. Vapaaehtoiset tulevat esimerkiksi taidehistorian, kielitieteen, filologian, viestinnän, opetuksen ja tietotekniikan aloilta, mutta myös muilta toimialoilta, jotka eivät välttämättä suoraan liity kulttuurialaan. Monet vapaaehtoiset pitävät yhteyttä vapaaehtoispalveluun sen jälkeen, kun he jättävät ohjelman, mikä antaa palvelulle mahdollisuuden pitää yllä kattavaa kansainvälistä kontaktiverkostoa. [lähde? ]
Palkinnot

Marraskuussa 2013 Pietarin Nuorisovaltuuskunta juhlisti Eremitaasin vapaaehtoispalvelua museossa. Juhlallisuuksien päätavoitteena oli edistää ja lisätä kaupunkilaisten, viranomaisten ja yritysten tietoisuutta vapaaehtoispalvelun toiminnasta ja projekteista.150 järjestöä osallistui kilpailuun, joista parhaat palkittiin diplomein ja kunniapalkinnoin. Myös Eremitaasin vapaaehtoispalvelu osallistui kilpailuun, jossa valittiin tehokkaimmat vapaaehtoisohjelmat. Eremitaasin vapaaehtoispalvelu ylsi voittoon kategoriassa "Kunnallisten tapahtumien toteuttaminen". Vapaaehtoispalvelun johtaja Mihail Kožuhovski palkittiin kunniakirjalla ja pronssisella Pikku Prinssi -patsaalla. [lähde? ]
Toiminta

Vieraiden vastaanotto: museovieraiden toivottaminen tervetulleeksi ja informaation antaminen (mm. museon säännöt, näyttelyiden sijainnit)
Tieteellisissä projekteissa auttaminen: museoinventaarioiden teko, konservointi ja restaurointi, arkeologisiin kaivauksiin osallistuminen, ja artefaktien järjesteleminen ja dokumentointi
Museojulkaisujen valmistelu
Yhteydenpito tulevien vapaaehtoisten kanssa
Multimediaprojektien luominen
Käännöstyö
Vieraiden kielten opettaminen museohenkilökunnalle
Konferenssien ja seminaarien järjestämisessä auttaminen
Projekteja > World Heritage & Youth (WHY)

World Heritage & Youth (WHY) on yksi Eremitaašin vapaaehtoispalvelun pääprojekteista. Sen tavoite on tuoda esille perinteiden tärkeys. Projekti päästää vapaaehtoiset tutustumaan ohjelmiin ja konferensseihin, jotka liittyvät kulttuuriperinnön säilyttämiseen. Esimerkkinä tästä voidaan pitää yhtä Pietarin kritisoiduimmista rakennushankkeista: Ohta keskuksen mahdollista rakentamista. Vapaaehtoiset osallistuvat aktiivisesti hanketta ympäröivään keskusteluun ja painottavat Pietarin historiallisen keskustan säilyttämistä. [lähde? ]
Eremitaašin kesäyliopisto on myös WHY-projektin tulosta. Vuodesta 2009, vapaaehtoispalvelu on järjestänyt kesäyliopiston heinäkuussa yhteistyössä Venäläisen Rosatom-yhtiön kanssa. Kesäyliopisto antaa venäläisille opiskelijoille mahdollisuuden ottaa osaa aktiviteetteihin ja tapahtumiin, jotka käsittelevät kulttuuriperinteitä, ja monille opiskelijoille kesäyliopisto onkin ensimmäinen kosketus kulttuuriperinnön alaan. Vapaaehtoispalvelu järjestää erilaisia aktiviteetteja kesäyliopiston kanssa. [lähde? ]
Projekteja > Ropsunhovi-projekti

Ropsunhovi-projekti, Ropša-hanke, oli vapaaehtoispalvelun ensimmäinen projekti. Pietarista lounaaseen sijaitsevaan Ropsunhovin kuntaan kuuluva palatsi on osa Unescon maailmanperintöluetteloa. Eremitaašin vapaaehtoiset osallistuivat kampanjaan, jonka tarkoituksena oli pysäyttää monumentin tuhoutuminen keräämällä tietoa paikasta ja luomalla arkisto näistä tiedoista. Osa projektia oli myös kaupungin lapsille suunnatun Joulupuu-museon luominen palatsiin. [lähde? ]
Projekteja > Kilpailut ja pelit

Vuosittain Eremitaašin vapaaehtoiset järjestävät kouluikäisille lapsille suunnattuja pelejä ja hauskoja aktiviteetteja, jotka esittelevät maailmanhistoriaa lapsille ymmärrettävällä tavalla. Jokainen peli keskittyy tiettyyn historian, kulttuuriperinnön tai perinteiden puoleen. 
Vapaaehtoispalvelu järjestää myös koulujen omiin opetussuunnitelmiin liittyviä kilpailuja yhteistyössä koulujen kanssa. Monet Eremitaašin osastot osallistuvat myös näihin aktiviteetteihin. Talvisin vapaaehtoispalvelu järjestää kouluikäisille lapsille tietotekniikkakilpailun, jonka tarkoituksena on rohkaista lapsia teknologian käyttöön antiikin kulttuureihin ja historiaan liittyvien pelien avulla. [lähde? ]
Hyvää päivää Argentiina, syyskuu-joulukuu 2015
Matkustaja-Sammakko, huhtikuu-marraskuu 2015
Eremitaasin synty, joulukuu 2014 - huhtikuu 2015
Unelmiemme upea maailma, joulukuu 2012
Kissoja - pieniä ja suuria, huhtikuu 2012
9 päivää syyskuun kalendaeen, joulukuu 2011
Nikolai II:n autotalli Talvipalatsissa, joulukuu 2011
Uusien löytöjen kynnyksellä, joulukuu 2010
Olympian jumalten jäljillä, huhtikuu 2010
Vapaaehtoispelit, huhtikuu 2009
Skyyttien päivä, huhtikuu 2009
Jääkausi, joulukuu 2008
Evoluutio, joulukuu 2008
Aiheesta muualla

Vapaaehtoispalvelun omat viralliset kotisivut (Arkistoitu – Internet Archive) (englanniksi) (ranskaksi) (venäjäksi)
Tietoa vapaaehtoispalvelusta Eremitaašin taidemuseon virallisilla kotisivuilla (Arkistoitu – Internet Archive) (englanniksi) (venäjäksi)
Eremitaašin taidemuseon viralliset kotisivut (Arkistoitu – Internet Archive) (englanniksi) (venäjäksi)